Torstein Ellingsen

Torstein Ellingsen (født 1966) er en norsk trommeslager, musikkprodusent og foredragsholder, kjent fra konserter, barneforestillinger, foredrag og plateutgivelser. Han er gift med den danske jazzsangerinnen Majken Christiansen.

Han startet på trommer i 1980 i The Royal Rakes Jazzband, og var medlem av Caledonia Jazzband fra 1982 til 1998 og av souljazzbandet The Real Thing i periodene 1995–1998 og 2010–2014 (tre innspillinger). Fra 1999 har han spilt trommer med Magnolia Jazzband (syv innspillinger) og fra 2001 med sangerinnen Majken Christiansen (fem innspillinger). Andre band han er medlem av er Prima Vista Social Club, Rubber Soul Quartet, Gigaphonics Brassband og The Sinatra Songbook. Ellingsen har spilt inn over 40 album og turnert med blant annet Magnolia Jazzband, The Real Thing, Paul Wagnberg trio, Rune Nicolaysen trio, Anders Aarum trio, Tor Einar Bekken, Sandvika Storband, Norbert Susemihl, Georg Reiss og Harald Bergersen. Han har også samarbeidet med blant annet Adam Douglas, Lillian Boutté, Topsy Chapman, Tracee Meyn, Karin Krog, Anne Marte Slinning, Ola Kvernberg, Jan Werner, Eckhard Baur, Ulf Johansson Werre, Trygve Dammann, Morten Gunnar Larsen, Sigurd Køhn, Halvdan Sivertsen og Øystein Sunde.

Torstein Ellingsen har hovedfag i statsvitenskap fra Universitetet i Oslo (1994), diplom i Music Management fra Det Jyske Musikkonservatorium i Århus (2012) og Praktisk pedagogisk utdanning fra Universitetet i Oslo (2022). Han var programleder for TV-programmet Bandbox (NRK, 1997), redaktør for Jazznytt fra 2001 til 2002, har hatt flere styreverv i norsk jazzliv, var musikkansvarlig for støttekonserten JazzAid i Oslo fra 2004 til 2014. Ellingsen har utgitt språkboken Rosinen i pølsa (Kagge, 2005) med Knut Lystad og Rune Semundseth.

Torstein Ellingsen jobbet som informasjonskonsulent i Rikskonsertene i Oslo fra 1998 til 2001 og var ansatt som konsertprodusent samme sted fra 2004 til 2016, der han tilrettela konserter for barn og unge og blant annet gjennomførte flere prosjekter med brasiliansk og arabisk musikk. Han er ansvarlig for konsertserien Jazzakademiet i Oslo Konserthus og sitter i styret i Oslo Jazz Circle. Som frilans musiker driver han bookingbyrået JazzProvider.

Han ble tildelt musikernes pris under utdelingen av Jazzprisen 2025.

 Album (utvalg) 
 Magnolia Jazzband - A Lovely Way to Spend an Evening (2001)
 Magnolia Jazzband - In that Sweet Old Garden of Eden (2002)
 Magnolia Jazzband - An Evening Prayer (2006)
 Magnolia Jazzband & Topsy Chapman - Live at Oslo Concert Hall (2008)
 Magnolia Jazzband & Lillian Boutté - Molde Revisited (2012)
 Magnolia Jazzband - Old Fashioned Love (2017)
 Magnolia Jazzband - Salige Stund. Hymner fra Skandinavia (2020)
 Majken Christiansen - Song for my Father (2001)
 Majken Christiansen - Re:Porter (2003)
 Majken Christiansen - Comes Love (2007)
 Majken Christiansen - Speak Love (2011)
 Majken Christiansen - The Great Danish Songbook (2024)
 Caledonia Jazzband & Wendell Brunious - Moods of New Orleans (1986)
 Caledonia Jazzband & Wendell Brunious - Walkin''' (1987)
 Caledonia Jazzband - Is You Is or Is You Ain't (1991)
 Caledonia Jazzband & Geoff Bull - Creole Nights (1997)
 The Real Thing - Live (1995)
 The Real Thing - Pleasure is an Attitude (1997)
 The Real Thing - Back on Track (2011)
 The Sinatra Songbook - The Sinatra Songbook (2001)
 The Sinatra Songbook aka The Swing Pack - Urban Breeze (2003)
 The Sinatra Songbook - Let There Be Love (2019)
 Norbert Susemihl - New Orleans Reflections (2011)
 Norbert Susemihl - A Tribute to The Louis Armstrong All Stars. Live at Maribo Jazzfestival (2014)
 Norbert Susemihl - Full of Rhythm (2019)
 Rubber Soul Quartet - Blackbird (2020)
 Rubber Soul Quartet - Something (2022)
 Rubber Soul Quartet & Stina Stenerud - Taxman (2024)
 Paul Wagnberg - Eat Meat! (1999)
 Paul Wagnberg - Gone Fishing (2001)
 Kenneths Jambalaya - Jambalaya (1992)
 Sandvika Storband & Claire Martin, Mark Nightingale, Don Menza - Lining up! (1999)
 Sølvi Hansen - Met Sir Jones (2000)
 Anders Aarum trio - The Lucky Strike (2000)
 Ola Kvernberg - Violin (2001)
 Dr. Bekken & The Bookerizers - Got Milk If You Want It (2003)
 Rune Nicolaysen trio - Fuglen (2003)
 Georg Reiss kvartett - For All We Know (2010)
 Anne Marte Slinning - Singin' in My Soul (2021)
 Harald Bergersen - Baritone (2022)
 Ritmos Brasileiros - Bacalhau de Lofoten. Sanger fra Brasil og Norge (2022)
 Gigaphonics - Nordic Street Beats (2022) 
 Prima Vista Social Club - Prima Vista Social Club'' (2025) 

 Referanser 

 Eksterne lenker 



Kategori:Norske jazztrommeslagere
Kategori:Norske jazztrompetister
Kategori:Norske TV-programledere
Kategori:Programledere for NRK TV
Kategori:Personer fra Oslo